बार्सिलोना र रियल दुवै विजयी
स्पेनी ला लिगको शीर्ष स्थानमा रहेका बार्सिलोना र रियल म्याड्रिड दुवैले शनिबार जित निकालेका छन् । बार्सिलोनाले लेगानेसलाई २–१ ले हरायो ।
म्याड्रिड — स्पेनी ला लिगको शीर्ष स्थानमा रहेका बार्सिलोना र रियल म्याड्रिड दुवैले शनिबार जित निकालेका छन् । बार्सिलोनाले लेगानेसलाई २–१ ले हरायो ।एक गोलले पछि रहेको स्थितिमा बार्सिलोनाका लागि लुइस स्वारेज र अरटुरो भिडालले गोल गरे । रियलले भने रियल सोसिडाडलाई ३–१ ले पराजित गर्न सफल रह्यो ।रियलका लागि करिम बेन्जेमा, फेडरिको भाल्भेरडे र लुका मोडरिचले गोल गरे । रियल पनि एक गोलले पछाडि रहेको स्थितिबाट खेलमा फर्केको हो ।बार्सिलोना र रियल दुवैको समान २८ अंक छ । 